क्राइम अलर्ट : एटेम्पट टू मर्डर केस में था वांटेड, क्राइम ब्रांच ने दबोचा
Channel: SANSANI OF INDIA ( सनसनी ऑफ़ इंडिया )
Date: 2023-01-22

#shorts 

दक्षिणी दिल्ली के संगम विहार इलाके में एक युवक पर जानलेवा हमले के मामले में फरार एक आरोपी को क्राइम ब्रांच की टीम ने गिरफ्तार कर लिया है. गिरफ्तार आरोपी की पहचान योगेश शर्मा उर्फ़ योगी के रूप में की गई है. आरोपी वर्तमान में हरियाणा के फरीदाबाद के रोशन नगर में रहता था. बता दें कि इस मामले में संगम विहार थाने की पुलिस टीम ने 3 आरोपियों को पहले ही गिरफ्तार कर लिया था, जब कि एक आरोपी योगेश शर्मा उर्फ योगी फरार चल रहा था, जिसे क्राइम ब्रांच की टीम ने गिरफ्तार कर लिया है. 

आरोपी को गिरफ्तार करने के लिए डीसीपी अमित गोयल ने एसीपी उमेश बर्थवाल के नेतृत्व में एक टीम का गठन किया, जिसमें क्राइम ब्रांच इंस्पेक्टर राकेश कुमार, एएसआई कृपाल, एएसआई विकास, हेड कांस्टेबल सूर्यदेव, राहुल, दिनेश, कॉन्स्टेबल सत्यवान दहिया को शामिल किया गया.

इसी बीच क्राइम ब्रांच की टीम को आरोपी के बारे में गुप्त सूचना प्राप्त हुई और क्राइम ब्रांच की टीम ने फरीदाबाद के रोशन नगर में छापेमारी करते हुए आरोपी को गिरफ्तार कर लिया।